Hyvät katsojat, tervetuloa mukaan Herra käyttää lääkäriä -ohjelmaan.
Olen näissä jaksoissa puhunut sydämestä ja verisuonistosta -
ja nyt verenpainetaudista. Puhuimme aiemmin sen syistä, -
oireista ja hoidosta. Haluan tässä vielä vahvasti muistuttaa siitä, -
että näytelmän konna on suola, varsinkin siinä mielessä, -
että viime vuosien lisääntynyt verenpaineongelma liittyy suolaan.
Sanoin aiemmin, että ellemme käyttäisi lainkaan lisättyä suolaa, -
elintarvikesuolaa, verenpaine ei olisi mikään ongelma.
Muistutan siitä, että eineksissä on 80 % saamastamme suolasta.
Asiantuntijoille ja sydäntauti- lääkäreille on yllätys, -
että ongelma kaikesta huolimatta on pahentunut.
Kotikokit katselevat TV:n kokkiohjelmia ja pistävät -
"suolaa, suolaa, enemmän suolaa". Näin tilanne koko ajan huononee.
Tähän on olemassa lääke. Kaupassa katsot einespakkauksista -
suolapitoisuuden ja valitset vähäsuolaisen.
Kun teet ruokaa kotona, laita se ihan ilman suolaa.
Miksi kyllästää sitä läpeensä suolalla?
Laita suolasirotin pöydälle. Kun se suolaton ruoka tulee pöytään, -
niin siinä voi vähän räväyttää suolaa päälle.
Saat suolan maun ilman haittoja. Näin saat hyvästä kotiruoasta -
peräti 80 % vähemmän suolaa.
Tämä on hyvä konsti ja kannattaa ottaa kotikokkauksessa huomioon.
Ja lisäksi kaupassa tarkistat einespakkausten suolamäärän.
Sitten verenpaineenhoidosta. Mihin hoidolla pyritään?
Se on ehdottomasti hoidettava. Muuten ajan myötä seuraa -
sydäninfarkti tai aivohalvaus. Hoitoon on siis hyvin pätevät syyt.
Verenpaineen lääkehoito on siis tärkeä asia, -
jos siihen päädytään eli jos on perusteltua hoitaa sitä.
Sillä pyritään saamaan yläpaine alle 140:ksi -
ja alapaine alle 85:ksi.
Diabeetikoilla tavoite on tiukempi.
Diabeetikon verenpaineen tulisi olla alle 130/80.
Näillä Suomen 0,5 miljoonalla diabeetikolla -
lievästikin kohonnut verenpaine voi vaurioittaa munuaisia.
Siksi diabeetikoilla pyritään vielä alhaisempiin arvoihin.
Jos paine ei ole hirveän korkea, voidaan rauhassa aina katsoa, -
- kuten aiemmassa jaksossa kerrottiin -
mitä elämäntapamuutoksilla saadaan aikaan.
Ne todella kannattaa tehdä, koska vaikutus on erittäin merkittävä.
Suurin osa verenpaineesta voidaan hoitaa pois elämäntapamuutoksilla.
Näin helppoa se on.
Mutta jos paine on korkea ja huitelee arvoissa 200/130, -
niin silloin on syytä aloittaa lääkehoito heti.
Verenpainelääkkeitä on useita ihan erilaisia.
Lääkkeen valintaan vaikuttavat potilaan ikä ja muut sairaudet.
On jännää, että monilla verenpainelääkkeillä on -
myönteinen vaikutus muihinkin sairauksiin, mikä on hyvä muistaa.
Joskus tosin ne voivat olla haitallisia muihin sairauksiin nähden.
Esim. nk. beetasalpaajat voivat pahentaa astmaa.
Niitä pyritään välttämään astmapotilailla.
Vanhat hyvät nesteenpoistolääkkeet ovat vallan mainioita.
Ne sopivat ensilääkkeeksi erityisesti iäkkäille potilaille.
Beetasalpaajat harventavat sydämen lyöntitiheyttä.
Niitä käytetään nuorille ja sepelvaltimotautipotilaille.
Sitten ovat nämä uudehkot lääkkeet. Ne tosin ovat olleet käytössä -
jo useita vuosikymmeniä, mutta 70-luvun lääkkeisiin verrattuna -
ne ovat aivan loistavia lääkkeitä eli ACE-estäjät -
ja angiotensiinireseptorin salpaajat.
Ne sopivat todella hyvin diabeetikoille.
Niistä on hyötyä sokeritaudissa ja sydämen vajaatoiminnassa.
Sitten on kalsiumkanavan salpaajat.
Ne ovat hyödyllisiä sepelvaltimo- tautia (angina pectoris) poteville.
Nykyään ajatellaan perustellusti niin, -
että yksi lääke ei riitä palauttamaan verenpainetta normaaliksi.
Yhden lääkkeen hoidot eivät ole tällä hetkellä nykyaikaa.
Perustellusti tarvitaan yleensä 2-3 lääkettä yhtaikaa.
2 lääkkeen teho pienellä annoksella on parempi -
kuin jos 1 lääkkeen annos on liian korkea, -
mistä tulee haittavaikutuksia.
Niillä on ns. synergiaa: -
2 lääkettä pienellä annoksella on parempi kuin 1 isolla annoksella.
Verenpainelääkkeethän eivät paranna itse sairautta, -
vaan ne alentavat painetta. Hoito on oireenmukaista.
Alentaessaan verenpainetta ne vähentävät -
sydäninfarktin ja aivohalvauksen vaaraa.
Jos elintapamuutokset eivät riitä palauttamaan painetta kuntoon, -
(kyllä se usein riittää, jos viitsitään/jaksetaan nähdä vaivaa)
silloin hoidoksi tarvitaan lääkkeitä.
Niitä joudutaan käyttämään vuosia, usein läpi elämän.
Tyypilliset verenpainelääkkeet ovat nesteenpoistolääke (loistava!) -
beetasalpaajat, kalsiumsalpaajat, -
ACE-estäjät ja angiotensiini- reseptorin salpaajat.
Useita lääkkeitä siis mielellään yhtaikaa riippuen hiukan -
potilaan iästä ja muista mahdollisista sairauksista.
Kohonnut verenpaine pitää siis EHDOTTOMASTI hoitaa.
Tästä ei kukaan ole eri mieltä.
On hyvä varmistua siitä, ettei verenpainetta ole, -
koska se ei todellakaan anna mitään oireita.
Verenpainelääkkeiden vaikutus perustuu pääasiassa 3 seikkaan.
Tämä on tärkeää. Lääkkeitä käytetään, jos perustellaan hyvin, -
mihin mikäkin lääke vaikuttaa ja mitä sillä saadaan aikaan.
Jos ei perustella, eivät ihmiset välitä niitä käyttää.
Jos ymmärretään, mistä on kyse, myönteisyys lääkekäyttöön paranee.
On osoitettu, että jos lääkkeiden käyttöä ei ole perusteltu, -
ne jäävät ottamatta tai niitä otetaan miten sattuu.
Tämä on iso ongelma. Lääkkeet ovat osittain korvattavia, -
ja silloin menevät hukkaan monet asiat.
Muistan aina yhden potilaan 70-luvulta, -
jolloin verenpainelääkkeet eivät niin hyviä olleet.
Erään vanhemman naishenkilön verenpainetta ei oikein saatu kuntoon.
Hänkin vähän turhautui. Silloin olivat verenpainelääkkeet -
täysin korvattavia eikä niistä tarvinnut maksaa mitään.
Rouva sanoi lopulta itsekin tuskastuneena: -
"Tohtori, enkö minä voisi saada maksullisia lääkkeitä?"
Olisi tullut parempi teho. Tämä kevennyksenä.
Kun ne olivat ilmaisia, ihmiset tunnollisina hakivat ne.
Kerran tutkittiin, että niitä oli 5 milj. entisen markan arvosta -
syömättä kotona. Käytiin kuitenkin ilmaiseksi hakemassa.
Mitä ilmaiseksi saa, niin se haetaan.
Ne 3 seikkaa, mihin lääkitys perustuu.
Nesteenpoistolääkkeet poistavat elimistöstä suolaa -
ja suolan mukana nestettä.
Silloin kiertävän veren litramäärä pienenee, mikä alentaa painetta.
Tämä on se tärkein vaikutus.
Muut lääkkeet, kuten beetasalpaajat, vähentävät -
tahdosta riippumattoman sympaatti- sen hermoston toimintaa, stressiä.
Sitä kautta verenpaine alenee.
Kalsiumin estäjät laajentavat verisuonia.
Kun vähäisempi verimäärä kiertää isommissa putkissa, paine putoaa.
Tämä on perustelu: nämä 3 lääkettä alentavat -
kiertävää verimäärää, sydämen kuormitus vähenee, -
syketiheys alenee, mistä sydän kiittää.
Kun sydän pitää lyöntitaukoa, -
se saa oman verenkiertonsa hapen ja ravinteet ja voi hyvin.
Ääreisverenkierron vastus alenee, kun kalsiumestäjät avaavat putkia.
Näiden lääkkeiden yhteisvaikutuksesta -
verenpaine alenee. Tämän vuoksi lääkeyhdistelmä on perusteltua.
Yhdellä lääkkeellä hoito ei siis kannata, -
koska 2-3 lääkkeen yhdistelmällä saadaan pienemmillä annoksilla -
parempi tulos. Kun potilas sen ymmärtää, -
hän hyväksyy useamman lääkkeen yhdistelmän.
Diureetti eli nesteenpoistolääke lisää virtsan eritystä.
Se poistaa elimistöstä natriumia (natriumkloridin eli suolan osa) -
ja samalla poistuu vettä. Näin alennetaan kiertävää verimäärää.
Pieniä ongelmia voi tulla. Kaliumia voi erittyä liikaa.
Matala kaliumarvo taas nostaa verenpainetta.
Tämän voi välttää yhdistämällä siihen -
toinen kaliumin eritystä estävä nesteenpoistolääke.
Nesteenpoistolääkkeillä on sellainen haittavaikutus, -
että ne voivat nostaa veren virtsahapon pitoisuutta.
Tästä voi seurata kihti. Yleensä verenpainelääkkeissä on -
niin vähän nesteenpoistolääkettä, ettei kihtiongelmaa tule.
Se voi tulla sitten myöhemmin sydämen vajaatoiminnassa.
On aika jännittävää, että 60-70 %:lla suomalaisista -
kihtipotilaista kihti johtuu liian suurista diureettimääristä.
Se on sitten toinen asia. Kihdistä olen puhunut -
tämän ohjelman aiemmassa jaksossa, jonka löydät ohjelma-arkistosta.
Nykyisten pienten diureettiannosten haitat ovat aika harvinaisia.
Jos otat lääkkeen aamulla, -
kuten kaikki lääkkeet yleensä kannattaa ottaa yhtaikaa, -
voi ennen lounasta olla hiukan tihentynyttä virtsaamistarvetta.
Se kannattaa ottaa huomioon, jos esim. lähtee kaupungille.
Mutta se ei ole iso ongelma.
On nesteenpoistolääkkeistä jotain hyötyäkin.
Ns. tiatsididiureetit vähentävät -
kalsiumin erittymistä elimistöstä ja suojaavat luustoa haurastumasta.
Tämä on hyvä etenkin ikäihmisille.
Nämä diureetit sopivat erittäin hyvin ikäihmisille.
Niiden käytön on osoitettu pienentävän -
sydäninfarktin ja aivohalvauksen riskiä.
Se on ihan tieteellistä tutkimustulosta.
Beetasalpaajia käytetään enempi nuoremmilla -
ja sepelvaltimotautipotilailla. Ne vähentävät tosiaan ns. stressiä -
eli sydämen toiminnan kiihtymistä.
Sydän lyö harvemmin ja paine on alempi.
Ne alentavat syketiheyttä sekä levossa että rasituksessa.
Sydämen sykettä alentavien beetasalpaajien vaikutus -
näkyy ihan heti, kun lääke on otettu (n. 1/2 t kuluttua).
Sen verenpainetta alentava vaikutus nähdään -
vasta noin 2-4 viikon kuluttua siitä, -
kun säännöllinen käyttö aamuisin on alkanut.
Ennen kuin näet sen tehon verenpaineeseesi, -
säännöllisen käytön on oltava 2-4 viikkoa. Tämä on hyvä muistaa.
Eivät ne heti vaikuta kokonais- verenpainetasoa alentavasti.
Tämä stressi on aika jännä. Puhuttiin sen liioittelemisesta.
Elämä on stressaavaa. Ei pidä kuvi- tella että MINULLA on kova stressi.
Kaikilla on enemmän tai vähemmän. Se ei välttämättä ole paha asia, -
mutta joskus se on. Muistan erään metsästystä harrastaneen miehen.
Hän haaveili koko ikänsä ampuvansa ukkometson.
Kävi munkin vastaanotollani ja aina siitä puhuttiin.
Sitten kerran hän kävi metsällä, ja poika soitti mulle: -
"Nyt isä ampui sen ukkometson, mutta kuoli saman tien itse."
Mielen voimakas kokemus, järkytys ja liikutus, oli niin iso, -
että se aiheutti ehkä verenpaineen nousun ja sydäninfarktin.
En tiedä sitä. En sitä sitten sen enempää tutkinut.
Tämä stressi on jännä asia.
Jos verrataan vaikka saunaa ja YLE:n uutisia, -
saunassa tulee vähemmän stressi- tapahtumia kuin uutisia katsoessa.
Tai ylilääkärin/professorin sairaalakierrolla -
tulee enemmän rintakipuja kuin apulaislääkärin kierron aikana.
Ihminen on aika herkkä tälle hormonitason vaihtelulle.
Kyllä sillä jossain ääritapauksissa voi todella olla merkitystä.
Kun beetasalpaajat salpaavat sydämen liiallista lyöntitiheyttä -
ne salpaavat myös keuhkoputkia laajentavia lihaksia.
Siksi ne voivat supistaa astmapotilaiden keuhkoputkia -
ja aiheuttaa jopa astmakohtauksen. Kuten aiemmin todettiin, -
niitä on syytä välttää astmapotilailla, -
tai valita sitten sellainen beetasalpaaja, joka sopii.
Mutta kyllä se niin taitaa olla, -
että kaikkia beetasalpaajia pitäisi astmaatikoilla välttää.
Ne ovat hyvin herkkiä sille. Nykyään hoidetaan silmätipoilla usein -
esim. glaukoomaa (viherkaihia).
Nekin voivat tipoista imeytyä astmaa haittaavasti.
Aina pitää lääkärille sanoa kaikki lääkkeet, silmätipat ym.
Se on hyvin tärkeää, koska pienetkin määrät vaikuttavat.
Sitten nämä mainitut kalsiumin salpaajat, -
jotka laajentavat verenkierrossa olevia putkia ja paine putoaa.
Ne vähentävät myös ääreisverenkierron vastusta -
eikä painetta tarvitse pumpata niin kovaa.
Niillä on yleensä lieviä ohimeneviä sivuvaikutuksia, -
kuten päänsärkyä, huimausta, ihon punoitusta ja kuumotusta.
Nilkat voivat hieman turvota, mikä on vaaraton ilmiö.
Eräät kalsiuminestäjistä myös alentavat sykettä -
ja ovat hyviä sepelvaltimo- potilailla.
Sitten nämä uudemmat ACE-estäjät ja angiotensiinireseptorin salpaajat.
Elimistö tuottaa angiotensiiniä, -
joka supistaa voimakkaasti verisuonia -
ja kerryttää suolaa ja nestettä elimistöön.
Näillä lääkkeillä estetään sitä.
ACE-estäjistä voi tulla merkillinen haittavaikutus: kuiva yskä.
Tämä on usein ollut mysteeri. Potilas saa verenpainelääkityksen -
ja alkaa yskiä. Yskää tutkitaan ja ihmetellään.
Ratkaisu on yksinkertainen. ACE-estäjä on näytelmän konna.
Se voi aiheuttaa joillekin kiusallista kuivaa yskää.
Se päättyy, kun lääke vaihdetaan.
Muut haitat näistä ovat harvinaisia.
Jos ACE-estäjä aiheuttaa yskää eikä muuta syytä löydy, -
niin vaihdetaan se angiotensiini- reseptorin salpaajaan. Yskä häviää.
Angiotensiini on elimistön itsensä tuottama -
verenpainetta nostava ja natriumia/suolaa sitova aine.
Sen vaikutuksia estävät lääkkeet ovat erittäin eduksi -
myös sydämen vajaatoiminnan hoidossa ja voivat lisäksi hidastaa -
diabetekseen liittyvää munuaistoiminnan heikkenemistä.
Näillä lääkkeillä ammutaan siis 2-3 kärpästä yhdellä iskulla.
Muistutan vielä, että käytetään useita lääkkeitä yhtaikaa, -
mikä on todella järkevää ja perusteltua.
Ei yhdellä lääkkeellä veren- painetta juuri kukaan enää hoida.
Hoito aloitetaan yleensä nesteen- poistolääkkeillä.
Siihen lisätään beetasalpaaja tai vaihtoehtoisesti ACE-estäjä, -
jos on sokeritauti ja munuaisten toiminnan häiriö.
Käytetään yleensä vähintään 2, usein 3 lääkettä yhtaikaa.
Yhdistelmä lisää tehoa ja vähentää haittavaikutuksia, -
koska kunkin lääkkeen annos on pienempi kuin yksin käytettäessä.
Myös muut sairaudet vaikuttavat verenpainelääkkeiden valintaan.
Esim. sydämen vajaatoiminnan yhteydessä valitaan -
ACE-estäjä ja diureetti.
Sitten beetasalpaaja ja diureetti, jos paineen lisäksi on rintakipuja.
Muistutan vielä siitä, mistä usein asian tärkeyden takia muistutan.
Nämä tulehduskipulääkkeet (Buranat, Ibuxinit ym.), -
joita ihmiset syövät ihan tavattomia määriä.
Jatkuva käyttö nostaa huomattavasti verenpainetta -
ja aiheuttaa munuaisongelmia. Välttäkää niitä ja ottakaa -
vain tarvittaessa ja lyhyitä aikoja.
Sitten joitakin muita verenpaineen aiheuttamia haittoja, -
jotka ovat todella hengenvaarallisia -
tämän sydäninfarktin ja aivohalvauksen lisäksi.
Eräs on aortan laajentuma, hiukan ehkä huonommin tunnettu asia, -
mikä on kuitenkin aika yleistä.
Aortta on se iso sydämen vasemmasta puolesta lähtevä valtimo,
jota kautta pumpataan verta kaikkialle elimistöön.
Siitä kaikki muut valtimot haarautuvat.
Laajentuma voi syntyä aorttaan, jonka seinämä on heikentynyt -
hoitamattoman verenpaineen takia -
tai valtimon kovettumataudin (ateroskleroosi) vuoksi.
Joskus aortan seinämä voi olla synnynnäisesti heikko.
Ison valtimon eli aortan laajentumia on kahdenlaisia.
Laajentumia on siis kahta tyyppiä.
Yli 75-vuotiaista jopa 10 %:lla -
voidaan todeta tämmöinen aortan laajentuma.
Yleisempi näistä on tavallinen aortan pullistuma, -
jossa suonen seinämä pullistuu ulospäin.
Tavallisin laajentumispaikka on vatsa-aortta, -
mutta sitä on myös heti sydämestä lähtevän aortan alkupäässä.
Laajentuma on miehillä yleisempi kuin naisilla.
Yleisyys lisääntyy tasaisesti iän myötä.
Vatsa-aortan laajentumia leikataan Suomessa noin 400 kpl/vuosi.
Tämä on sen verran tavallinen, että se ehkä vaatisi ultraääniseulontaa.
Siitä on keskusteltu. Ultraääni on helppo tutkimus.
Pannaan tuohon sondi ja geeliä ja katsotaan, onko laajentumaa.
Voi olla, että sitä kannattaisi näissä ikäryhmissä alkaa seuloa.
On aika dramaattinen juttu, kun se pamahtaa.
Kun pullistuma puhkeaa, se on äkkikuolema. Mitään ei voi tehdä.
Joskus on dramaattisia tilanteita, joissa se ehditään hoitaa.
Aortassa voi tapahtua myös dissekoituma.
Siinä suonen sisäkalvo repeää äkillisesti, -
ja veri pääsee suonen seinämän kerrosten väliin.
Dissekoitumia on Suomessa noin 50 kpl/vuosi.
Aortan pullistumaan on lähinnä syynä -
valtimon kovettumatauti, huonosti hoidettu verenpaine.
Riskejä ovat tupakka, verenpaineen ja pahan (LDL) kolesterolin nousu.
Oireet ovat aika dramaattiset. Tavallinen aortan laajentuma -
"hiljaa" ollessaan ei aiheuta mitään oireita.
Hiljalleen suuretessaan se voi joskus säteillä outoa selkäkipua.
Jos suuri laajentuma puhkeaa, se johtaa äkkikuolemaan.
Usein se todetaan sivulöydöksenä muista syistä tehdyn -
ultraäänitutkimuksen tai muun kuvantamisen yhteydessä.
Puhkeaminen aiheuttaa äkillisen, voimakkaan, repivän kivun -
yleensä rinnan ja selän alueella. Silloin pitää heti mennä hoitoon.
Joskin se voi jo olla liian myöhäistä.
Se todetaan siis kaikututkimuksella -
ja lopullinen diagnoosi tehdään tietokonekerroskuvauksella.
Jos laajeneminen todetaan, veren- painetta pitää hoitaa tehokkaasti.
Jos se on noin 5-5,5 cm, riittää, kun sitä seurataan harvakseltaan.
Nykyään käytetään myös sukitusta, vähän niin kuin putkiremonteissa.
Sinne voidaan panna sisäpuolelta vahvistava istute.
Jos se on vaarallinen aortan alkupäässä, se leikataan heti.
Muuten seurataan ja hoidetaan verenpainelääkkeillä.
Laajentumista voi tehokkaasti ehkäistä valtimotautia ehkäisemällä.
Muistan herrasmiehen, joka valitti vatsaansa ja oli jo menossa ulos.
Pyysin häntä takaisin ja tutkimus- pöydälle, jotta voin tutkia vatsaa.
Huomasin, että hän on nielaissut "sykkivän jalkapallon".
Tiesin, että siinä on aortan pullistuma juuri puhkeamassa.
Soitin sairaalaan ja pyysin laitta- maan leikkauspöydän kuntoon.
Hän meni suoraan leikkaukseen. Henki säilyi, kun se leikattiin heti.
Tuli todella sopivaan aikaan vastaanotolle.
Mutta verenpainetauti on äärettömän yleinen.
Puoli miljoonaa syö lääkkeitä. Meillä on varmaan 200 000, -
joiden kuuluisi syödä niitä, ja ehkä 100 000, jotka syövät turhaan.
Asiat eivät ole ollenkaan kunnossa. Osta verenpainemittari.
Tee viikon ajan 2 mittausta aamulla ja 2 illalla.
Laske aiemman ohjeen mukaan keskiarvo.
Jos menee rajan yli, niin sitten vaan hoitoon.
Vältyt monilta todella ikäviltä asioilta: aivohalvaus, -
sydäninfarkti, aortan pullistuma.
Hoito todella kannattaa. Noudata itsehoito-ohjeita, -
koska niillä on ERITTÄIN merkittävä vaikutus.
Kiitos, kun olit mukana Herra käyttää lääkäriä -ohjelmassa.
Arvoisa katsoja, kiitos, kun olit mukana ohjelmassamme.
Jos näistä jaksoista on ollut sinulle hyötyä tai iloa, -
voit olla mukana tukemassa niiden tuottamista.
Voit soittaa oheiseen tukinumeroon 0600-10177.
Puhelun hinta on noin 12 euroa. Voit myös laittaa tukimaksun -
ruudussa näkyvälle pankkitilille. Laita siihen viite, -
niin tuki menee tämän ohjelman tuottamiseen.
Kiitos, kun olit mukana.
Tekstitys: Tuula-Riitta Virrankare